CELEX: C2004/168/23
Language: el
Date: 2004-06-26 00:00:00
Title: Υπόθεση T-160/04: Προσφυγή του Γεράσιμου Ποταμιάνου κατά της Επιτροπής των Ευρωπαϊκών Κοινοτήτων που ασκήθηκε στις 26 Απριλίου 2004

26.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/12
            
         Προσφυγή του Γεράσιμου Ποταμιάνου κατά της Επιτροπής των Ευρωπαϊκών Κοινοτήτων που ασκήθηκε στις 26 Απριλίου 2004
   (Υπόθεση T-160/04)
   (2004/C 168/23)
   Γλώσσα διαδικασίας: η γαλλική
   Ο Γεράσιμος Ποταμιάνος, κάτοικος Grimbergen (Βέλγιο), εκπροσωπούμενος από τους δικηγόρους Sébastien Orlandi, Albert Coolen, Jean-Noël Louis και Etienne Marchal, με τόπο επιδόσεων στο Λουξεμβούργο, άσκησε στις 26 Απριλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της αρμόδιας αρχής για τη σύναψη συμβάσεων προσλήψεως (ΑΑΣΠ) περί μη ανανεώσεως της συμβάσεως εκτάκτου υπαλλήλου του προσφεύγοντος,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων βάλλει κατά της αρνήσεως της ΑΑΣΠ να ανανεώσει τη σύμβαση εκτάκτου υπαλλήλου του προσφεύγοντος.
   Συναφώς, διευκρινίζεται ότι η προσβαλλόμενη απόφαση στηρίζεται αποκλειστικώς στις κατευθυντήριες γραμμές σχετικά με τα χρονικά όρια απασχολήσεως του μη μονίμου προσωπικού οι οποίες ισχύουν στη ΓΔ Έρευνα και οι οποίες έχουν ως αποτέλεσμα τον αποκλεισμό, από το πεδίο προσλήψεων, όλων των εκτάκτων υπαλλήλων με αρχαιότητα μεγαλύτερη από έξι έτη υπηρεσίας στην Επιτροπή, αρχαιότητα μεγαλύτερη από εκείνη άλλων εκτάκτων υπαλλήλων που έχουν γίνει δεκτοί να συμμετάσχουν σε διαγωνισμούς.
   Κατά τον προσφεύγοντα, ο ως άνω περιορισμός αντιβαίνει στο άρθρο 12, πρώτο εδάφιο, του Καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, το οποίο προβλέπει ότι κάθε πρόσληψη πρέπει να αποβλέπει στο να εξασφαλιστεί για το όργανο η συνεργασία εκτάκτων υπαλλήλων που έχουν τα πιο υψηλά προσόντα ικανότητας, αποδόσεως και ακεραιότητας. Επίσης, ο εν λόγω περιορισμός αντιβαίνει στην απόφαση της ΓΔ Προσωπικό και Διοίκηση περί εγκρίσεως της παρατάσεως έως τις 30 Απριλίου 2004 των βραχείας διαρκείας συμβάσεων εκτάκτων υπαλλήλων 2β (προϋπολογισμός λειτουργίας) ή 2δ (προϋπολογισμός έρευνας).
   Περαιτέρω, προς στήριξη των ισχυρισμών του, ο προσφεύγων προβάλλει παραβίαση της αρχής της απαγορεύσεως των διακρίσεων, καθώς και την ύπαρξη, εν προκειμένω, καταχρήσεως εξουσίας.